钦定古今图书集成/明伦汇编/官常典/第543卷 > 《为阎将军乞致仕表》前人
## 钦定古今图书集成/明伦汇编/官常典/第543卷 > 《为阎将军乞致仕表》前人

臣闻《礼》云：“大夫七十，致仕于朝，传家于子，膳则二珍，
衣称峕制。”臣自出身奉国，四十馀年，遭遇风云，从微
至著。太祖文皇帝扶危济难，奄有关、河，臣实无堪，中
涓从事。自洛食风尘，河梁旗鼓，华阴有白马之兵，河
曲有黄沙之阵。臣虽用命，不能奇策，功薄赏厚，因人
成事，恩泽年表，常以愧心。仰逢周朝，以揖让登庸，讴
歌受命，主贵臣迁，频烦荣宠。三槐以铸鼎象物，知其
神奸；五等以桓圭饰瑞，守其宫室：臣以何德，兼而有
之？况复水土之职，王梁以应谶受征；兵戈之王，韩信
以登坛独拜。语其连类，臣又何人？当今四海永宁，三
方鼎峙，陛下劳心之日，群公展效之秋，而臣甲子既
多，耄年又及，无参宾客之事，谬达诸“侯之班。尸禄素
䬸，久紊彝典，负乘致寇，徒烦有司。加以寒暑乖违，节
宣失序，风水交侵，菁华已竭。虽复廉颇强饭，马援据

骨之请，非谋几杖之赐。”若臣北陵移病，东皋归老，山
河茅社一反，司勋公侯珪璧，还封典瑞，则朝无冒位
之人，臣免妨贤之责。虞氏养老，敢希东序之荣；周朝
如荼，岂望西郊之礼？但瞻仰天威，方违咫尺，徘徊城
阙，私增凄恋，不任知止之情。